ওয়েব ডেস্ক: মুখ্যমন্ত্রীর বিসর্জন নির্দেশিকা হাইকোর্ট খারিজ করে দেওয়ার পর প্রতিক্রিয়া জানালেন বিজেপির রাজ্য সভাপতি দিলীপ ঘোষ। দিলীপবাবুর কথায়,"হিন্দুদের অনুষ্ঠানে হস্তক্ষেপ করার চেষ্টা করেছিলেন মুখ্যমন্ত্রী। আদালতের কাছে থাপ্পড় খেয়েছেন।"  দিলীপবাবু বলেন, "আগেও একাধিক বার মামলা হেরেছে রাজ্য সরকার। ‌যে মামলাই লড়ছে, সেটাই হারছে। তারপরেও শিক্ষা হচ্ছে না। পুজোর একমাস আগে নির্দেশিকা জারি করে অ‌যথা বিতর্ক তৈরি করেছিলেন মমতা বন্দ্যোপাধ্যায়। আমরা আগেই বলেছিলাম, উনি হারবেন।"   এদিনই মুখ্যমন্ত্রীর জারি করা বিসর্জন নির্দেশিকা খারিজ করে দিয়েছে কলকাতা হাইকোর্ট। আদালতের প‌র্যবেক্ষণ, আইনশৃঙ্খলা বিঘ্নিত হতে পারে, এমন স্বপ্নাদেশ পেয়ে কেউ নির্দেশিকা জারি করতে পারে না। রাজ্য সরকার বলছে, এরাজ্যে সম্প্রীতি আছে, তাহলে কেন নিষেধাজ্ঞা জারি করা হল?